C 200/22
LT
Europos Sąjungos oficialusis leidinys
2023 6 8
Sūrio „Lajta sajt“ brandinimo procesui reikalinga speciali praktinė patirtis.
Sūriai vartomi kas 3–4 dienas ir plaunami sūrymu, kad bakterijos augtų sparčiau.
Jie turi būti labai kruopščiai vartomi ir plaunami rankomis, jų negalima valyti.
Sūris „Lajta Sajt“ brandinimas 2 savaites – per tą laiką raudonoji kultūra visiškai padengia sūrio paviršių.
Sūris pradeda intensyviai bręsti paviršiuje, o vėliau – viduje.
Šis procesas baigiasi sūriui „Lajta sajt“ visiškai subrendus.
Kita brendimo ypatybė – spartus sūrio žievės pH vertės padidėjimas dėl natūraliai sūrio paviršiuje augančių tam tikrų mielių (pvz., Oospora lactis) sukeliamo laktato skilimo (į anglies dioksidą ir vandenį).
Sūrio „Lajta sajt“ brendimui būdingas spartus daugumos baltymų irimas iki antros brandinimo proceso savaitės – tai reiškia, kad 50–60 proc. baltymų yra peptidai, kurie iš dalies yra amino rūgšties junginiai.
Po 3 savaičių brandinimo juntamas amoniako skonis ir kvapas, o tekstūra ir toliau minkštėja, todėl nuo trečios savaitės sūris turi būti laikomas 2–8 °C temperatūroje, kad tiktų valgymui ir išsaugotų savo būdingas savybes.
Sūrio „Lajta sajt“ reputacija grindžiama jo skoniu, aromatu, kvapu, itin malonia trapia tekstūra ir išskirtinai nekintančia kokybe.
Jį mėgo ir tebemėgsta sūrių mėgėjai gurmanai, o dėl intensyvios proteolizės tai yra viena iš lengviausiai virškinamų sūrio rūšių.
Teminiame tinklaraštyje apie sūrius „Lajta sajt“ įvardijamas kaip garsus ir pagrįstai populiarus vengriškas sūris, priskiriamas prie sūrių, kurie brandinami raudonosiomis kultūromis, ir apibūdinamas taip: „Pluta plona, elastinga ir tamsiai gelsvai raudonos spalvos.
Sūrio masė tanki, smulkiai akyta, savotiško, aromatingo ir maloniai aštraus skonio.
Lengvai pjaustomas ir tarkuojamas, todėl puikiai tinka sumuštiniams ir skrebučiams, juo taip pat galima pagardinti makaronus.
Rekomenduočiau jį bet kokiam patiekalui su sūriu.“
Šaltinis: https://sajtologia.blog.hu/2015/09/09/ ha_lajta_van_rajta Sūris „Lajta sajt“ dažnai sulaukia pripažinimo tiek šalies, tiek tarptautiniuose sūrių konkursuose, įskaitant: — auksinį diplomą Vengrijos nacionaliniame sūrių konkurse Čerimajore 2011 m.; — pirmąją vietą tarp 15-os šalių tradicinių nacionalinių sūrių Nacionaliniame sūrių konkurse organizuotame 22-ojo Budos pilies vyno festivalio proga 2013 m.; — aukso medalį Nacionaliniame sūrininkų sąskrydyje 2018 m.; — antrąją vietą Mikulovo sūrio festivalyje Čekijoje 2019 m.; — aukštą svečio pripažinimą „Caseus Veneti“ sūrių parodoje 2021 m.
Parodoje gali dalyvauti smulkieji sūrių gamintojai, gaminantys unikalius vietos savybių produktus.
Šaltinis: https://www.padovaoggi.it/foto/eventi/ caseus-veneti-piazzola-25-26-settembre-2021.html/ Nuoroda į paskelbtą specifikaciją https://gi.kormany.hu/foldrajzi-arujelzok